
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τρόπος υπολογισμού και απόδοσης Φ.Π.Α. από τους εκ¬ 
μεταλλευτές ΕΔΧ αυτοκινήτων (ΤΑΞΙ) για το έτος 2003. 1 
Στεγαστική αποκατάσταση παλιννοστούντων ομογενών 
από χώρες της τέως Σοβιετικής Ένωσης, στις ζώνες 
εγκατάστασης Α, Β, Γ και Δ της ελληνικής επικράτειας. 2 
Μεταβίβαση του δικαιώματος υπογραφής «Με εντολή 
Διευθυντού» στον Υποδιευθυντή της Διεύθυνσης 
Εσωτερικών Υποθέσεων Ελληνικής Αστυνομίας... 3 

Συγχώνευση των δημοτικών Νομικών Προσώπων με τις 
επωνυμίες: α) Πνευματικό-Πολιτιστικό Κέντρο Λουτρα- 
κίου-Περαχώρας και β) Πολιτιστικό Κέντρο Ισθμιας.... 4 

Τροποποίηση της 16646/29.10.1992 απόφασης του 
Νομάρχη Αρκαδίας και μετονομασίατης «Σχολικής 
Επιτροπής Δημοτικού Σχολείου Κοινότητας Βουρ- 
βούρων» σε «Σχολική Επιτροπή Δημοτικού Σχολεί¬ 
ου και Νηπιαγωγείου Δημοτικού Διαμερίσματος 

Βουρβούρων του Δήμου Σκιρίτιδας». 5 

Τροποποίηση της 9175/10.6.1997 απόφασης του Ανα¬ 
πληρωτή Περιφερειακού Διευθυντή Νομού Αρκαδίας 
(ΦΕΚ 544/Β/3.7.1997) που αφορά τη σύσταση αμι¬ 
γούς δημοτικής επιχείρησης στο Δήμο Τρίπολης με 
την επωνυμία «ΚΕΝΤΡΟ ΚΑΛΛΙΤΕΧΝΙΚΗΣ ΠΡΑΞΗΣ». 6 
Σύσταση νομικού προσώπου δημοσίου δικαίου με την 
επωνυμία «Αθλητικός Οργανισμός Δήμου Μαντι- 

νείας» στο Δήμο Μαντινείας Νομού Αρκαδίας. 7 

Χορήγηση άδειας ασκήσεως επαγγέλματος Κοιν. Λει¬ 
τουργού στην Φιλιππίδου Αικατερίνη του Δημητρίου. 8 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην 5920/2003 απόφαση του 
Γ. Γ. Περιφέρειας Κεντρικής Μακεδονίας. 9 


ΑΠΟΦΑΣΕΙ Σ 

Αριθ. 1039222/1875/258/0014 (1) 

Τρόπος υπολογισμού και απόδοσης Φ.Π.Α. από τους εκ¬ 
μεταλλευτές ΕΔΧ αυτοκινήτων (ΤΑΞΙ) για το έτος 2003. 

Ο ΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις ακόλουθες διατάξεις του Ν. 2859/2000: 


α) Του άρθρου 40 

β) Της παραγράφου 2 του άρθρου 59 

γ) Της παραγράφου 3 του άρθρου 64 

2. Τις διατάξεις της υποπερίπτωσης γι'της περίπτωσης 
γ'του άρθρου 38του Π.Δ. 186/92 Κ.Β.Σ. (ΦΕΚ 84 Α). 

3. Την 1100383/1330/Α006/31.10.2001 (ΦΕΚ 1485 Β) 
κοινή απόφαση του Πρωθυπουργού και του Υπουργού Οι¬ 
κονομικών, με την οποία μεταβιβάζονται αρμοδιότητες 
του Υπουργού στους Υφυπουργούς Οικονομικών. 

4. Ότι από τις διατάξεις της απόφασης αυτής δεν προ- 
καλείται δαπάνη σε βάρος του κρατικού προϋπολογι¬ 
σμού, αποφασίζουμε: 

1. Οι διατάξεις της ΑΥΟ 1047914/3046/233/0014/ΠΟΛ. 

1173/4.6.2002 ισχύουν και για το έτος 2003. 

2. Οι ημερομηνίες καταβολής των δόσεων της παρα¬ 
γράφου 2 του άρθρου 2 της απόφασης αυτής, ορίζονται 
μέχρι 18.6.2003 για την πρώτη δόση και μέχρι 18.12.2003 
για τη δεύτερη. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Αθήνα, 22 Απριλίου 2003 

Ο ΥΦΥΠΟΥΡΓΟΣ 

ΑΠ. ΦΩΤΙΑΔΗΣ 
-♦- 

Αριθ. 96629/6295/03 (2) 

Στεγαστική αποκατάσταση παλιννοστούντων ομογενών 
από χώρες της τέως Σοβιετικής Ένωσης, στις ζώνες 
εγκατάστασης Α, Β, Γ και Δτης ελληνικής επικράτειας. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΑΙΓΑΙΟΥ 

Έχοντας υπόψη: 

1. Τα άρθρα 2 (παρ. 1, εδαφ. Β), 3 (παρ. 1,2 και 3) και 4 
του Ν. 2790/16.2.2000 «Περί αποκατάστασης των παλιν- 
νοστούντων ομογενών από την τέως Σοβιετική Ένωση και 
άλλες διατάξεις», (ΦΕΚ 24 Α). 

2. Το Ν. 128/75, «Περί τροποποιήσεως και συμπληρώ- 
σεως διατάξεων τινών αναφερομένων εις την λειτουργία 
του χρηματοδοτικού συστήματος» (ΦΕΚ 178 Α), όπως 
ισχύει σήμερα. 

3. Το Ν. 1266/82, «Περί οργάνων ασκήσεως της Νομι¬ 
σματικής, Πιστωτικής και Συναλλαγματικής Πολιτικής και 
άλλες διατάξεις», (ΦΕΚ 81 Α). 

4. Το Ν. 2362/95, «Περί δημοσίου λογιστικού ελέγχου 
τωνδαπανώντου κράτους και άλλες διατάξεις», (ΦΕΚ247 
Α). 

5. Το άρθρο 29Ατου Ν. 1558/85 (ΦΕΚ 137 Α), που προ¬ 
στέθηκε με το άρθρο 27 του 2081/92 (ΦΕΚ 154Α) και τρο¬ 
ποποιήθηκε μετο άρθρο 1 παρ. 2του Ν. 2469/97 (ΦΕΚ38 
Α). 

6. Το Ν. 876/79, «Περί τροποποιήσεως και συμπληρώ- 
σεως διατάξεων αναφερομένων στην ανάπτυξη της κε¬ 
φαλαιαγοράς», (ΦΕΚ 48 Α). 

7. Το άρθρο 118του Ν. 2238/1994 «Περί κωδικοποίησης 
φορολογίας εισοδήματος». 

8. Το Π.Δ. 81/21.3.2002 «Περί συγχώνευσης των Υπουρ¬ 
γείων Εθνικής Οικονομίας και Οικονομικών στο Υπουρ¬ 
γείο Οικονομίας και Οικονομικών», (ΦΕΚ 57 Α). 

9. Την κοινή απόφαση 1100383/1330/Α0006/ 31.10.2001 
(ΦΕΚ 1485 Β) του Πρωθυπουργού και του Υπουργού Οι¬ 
κονομικών, για τον καθορισμό αρμοδιοτήτων των Υφυ¬ 
πουργών Οικονομικών. 

10. Την 33764/532/20.10.2000 κοινή απόφαση των 
Υπουργών Εθνικής Οικονομίας και Οικονομικών και Εσω¬ 
τερικών, Δημόσιας Διοίκησης και Αποκέντρωσης, «Περί 
καθορισμού όρων, προϋποθέσεων και κριτηρίων χορήγη¬ 
σης στεγαστικών δανείων σε παλιννοστούντες ομογενείς 
από χώρες της τέως Σοβιετικής Ένωσης» (ΦΕΚ 1278 Β). 

11. Την 96629/22220/02 απόφαση των Υπουργών Οικο¬ 
νομίας και Οικονομικών, Εσωτερικών, Δημόσιας Διοίκη¬ 
σης και Αποκέντρωσης και Αιγαίου και του Υφυπουργού 
Οικονομίας και Οικονομικών, «Περί στεγαστικής αποκα¬ 
τάστασης των παλιννοστούντων ομογενών από χώρες 
της τέως Σοβιετικής Ένωσης, στις ζώνες εγκατάστασης 
Α, Β, Γ και Δ της ελληνικής επικράτειας» (ΦΕΚ 1287 Β). 

12. Την ανάγκη για κωδικοποίηση της ισχύουσας νομο¬ 
θεσίας που αφορά στην στεγαστική αποκατάσταση των 
παλιννοστούντων ομογενών από χώρες της τέως Σοβιετι¬ 
κής Ένωσης και στις τέσσερις ζώνες εγκατάστασης Α, Β, 
Γ και Δ της ελληνικής επικράτειας, όπως αυτές ορίζονται 
στο άρθρο 4του Ν. 2790/2000. 

13. Την ανάγκη για στεγαστική αποκατάσταση των πα- 
λιννοστούντων ομογενών από χώρες της τέως Σοβιετικής 
Ένωσης, μέσω της χορήγησης δανείων για αγορά και κα¬ 
τασκευή πρώτης κατοικίας και για βελτίωση υπάρχουσας 
πρώτης κατοικίας, σύμφωνα μετο άρθρο 3, παρ. 2 ατού 
Ν. 2790/2000. 

14. Την ανάγκη για αναπροσαρμογή του ύψους των χο¬ 
ρηγούμενων δανείων, της διάρκειας αποπληρωμής τους 
και της επιδότησης του επιτοκίου τους, λόγω του ότι 
έχουν μεταβληθεί ορισμένα στοιχεία των οικονομικών 
απαιτήσεων προκειμένου να αποκτηθεί πρώτη κατοικία, 
αποφασίζουμε: 

Άρθρο 1 

Χαρακτηριστικά στεγαστικού δανείου - Σκοπός χορή¬ 
γησης. 

1. Εγκρίνουμε την χορήγηση τριάντα πέντε χιλιάδων 
(35000) δανείων, για αγορά και κατασκευή πρώτης κα¬ 
τοικίας και για βελτίωση πρώτης κατοικίας, ύψους κατ’ 
ανώτατο όριο, εξήντα χιλιάδων (60000) ευρώ το καθέ¬ 
να, για κάθε δανειοδοτούμενο νοικοκυριό παλιννοστού- 
ντων ομογενών, από χώρες της τέως Σοβιετικής Ένω¬ 
σης. 


2. Στον αριθμό των τριάντα πέντε χιλιάδων (35000) δα¬ 
νείων συμπεριλαμβάνονται και τα δάνεια που έχουν ήδη 
χορηγηθεί ή εγκριθεί βάσει των προηγούμενων σχετικών 
υπουργικών αποφάσεων, ήτοι βάσει των: 

- 35395/657/99 (ΦΕΚ 1910 Β), όπως αυτή τροποποιήθη¬ 
κε με την με αριθμ. 35141 /545/01 (ΦΕΚ 1367 Β), απόφαση, 

- 9716/169/00 (ΦΕΚ 342 Β), όπως αυτή τροποποιήθηκε 
και συμπληρώθηκε με τις με αριθμ. 6645/01 (ΦΕΚ 187 Β) 
και 33829/540/01 (ΦΕΚ 1346 Β), αποφάσεις, και 

- 96629/22220/02 (ΦΕΚ 1287 Β). 

3. Η επιδότηση του επιτοκίου των δανείων μετά την δη¬ 
μοσίευση της παρούσας υπουργικής απόφασης, γίνεται 
με χρέωση του λογαριασμού του Ν. 128/75 και διαμορ¬ 
φώνεται ως εξής: 

- σε ποσοστό 100% και κατ’ ανώτατο όριο για 6.000 κα¬ 
τοικίες, στην Α' Ζώνη εγκατάστασης, στην οποία περι¬ 
λαμβάνονται οι Περιφέρειες Ανατολικής Μακεδονίας και 
Θράκης και Βορείου Αιγαίου, καθώς και τα κατοικημένα 
νησιά, μέχρι 3.100 κατοίκων, 

- σε ποσοστό 90% και κατ’ ανώτατο όριο για 4.000 κα¬ 
τοικίες, στην Β' Ζώνη εγκατάστασης, στην οποία περι¬ 
λαμβάνονται οι παραμεθόριοι νομοί των Περιφερειών Κε¬ 
ντρικής Μακεδονίας, Δυτικής Μακεδονίας και Ηπείρου, 

- σε ποσοστό 80% και κατ’ ανώτατο όριο για 14.000 κα¬ 
τοικίες, στην Γ Ζώνη εγκατάστασης, στην οποία περιλαμ¬ 
βάνεται η λοιπή Ελλάδα, εκτός από τα πολεοδομικά συ¬ 
γκροτήματα Αθήνας και Πειραιά, Ηρακλείου, Θεσσαλονί¬ 
κης και Πάτρας και 

- σε ποσοστό 60% και κατ’ ανώτατο όριο για 11.000 κα¬ 
τοικίες στην Δ' Ζώνη εγκατάστασης, στην οποία περιλαμ¬ 
βάνονται τα πολεοδομικά συγκροτήματα Αθήνας και Πει¬ 
ραιά, Ηρακλείου, Θεσσαλονίκης και Πάτρας. 

Η ανωτέρω επιδότηση ως ποσοστό του επιτοκίου χορη¬ 
γήσεων, θα στρογγυλοποιείται στο πλησιέστερο τέταρτο 
της μονάδας. 

4. Από το συνολικό ύψος κάθε δανείου, ποσοστό 35% 
αυτού και εφόσον αφορά στις Ζώνες εγκατάστασης Α και 
Β, θεωρείται σαν άμεση κρατική αρωγή και καταβάλλεται 
από το Π.Δ.Ε.. 

5. Τα δάνεια χορηγούνται για: 

- την κατασκευή πρώτης κατοικίας (ανέγερση ή αποπε¬ 
ράτωση ημιτελούς κατοικίας), 

- τη βελτίωση υπάρχουσας κύριας και μοναδικής πρώ¬ 
της κατοικίας (επισκευή ή/και επέκταση κατοικίας), 

- την αγορά πρώτης κατοικίας, από την ελεύθερη αγο¬ 
ρά (αγορά ή συμπληρωματικά και βελτίωση, επισκευή 
και επέκταση της κατοικίας, που αποκτάται με το δά¬ 
νειο). 

6. Τα δάνεια στις περιπτώσεις αποπεράτωσης ημιτε¬ 
λούς κατοικίας και βελτίωσης υπάρχουσας κύριας και μο¬ 
ναδικής πρώτης κατοικίας (επισκευή ή/και επέκταση αυ¬ 
τής), χορηγούνται ανεξάρτητα από το αν η συγκεκριμένη 
κατοικία έχει αποκτηθεί με προηγούμενο δάνειο, προσω¬ 
πικό ή επιδοτούμενο από οποιονδήποτε Οργανισμό ή 
Τράπεζα, ακολουθουμένης της χρηματοπιστωτικής πολι¬ 
τικής της δανειοδότριας Τράπεζας, που επιλέγει ο δικαι¬ 
ούχος, ως προς τα θέματα εγγραφής προσημείωσης υπο¬ 
θήκης, εγγραφής υποθήκης, παραχώρησης συμβατικής 
υποθήκης κ.λπ. 

7. Στηνπερίπτωση κατασκευής κατοικίας, ποσοστό έως 
50% του χορηγούμενου δανείου, μπορεί να διατεθεί για 
την αγορά του οικοπέδου. 

Άρθρο 2 

Δικαιούχοι στεγαστικών δανείων. 

1. Δικαιούχοι των χορηγούμενων στεγαστικών δανείων 
είναι οι ομογενείς που προέρχονται από χώρες της τέως 
Σοβιετικής Ένωσης, οι οποίοι έχουν εγκατασταθεί μόνιμα 
στην Ελλάδα μέχρι 31.12.1999 και είναι κάτοχοι της ελλη¬ 
νικής ιθαγένειας ή του Ειδικού Δελτίου Ταυτότητας Ομο¬ 
γενούς (ΕΔΤΟ), βάσει των διατάξεωντου άρθρου 1 του Ν. 
2790/2000 (ΦΕΚ 24 / 16.2.2000 / Α), όπως αυτό αντικατα- 
στάθηκε με το άρθρο 76 του Ν. 2910/2001 (ΦΕΚ 91/ 
2.5.2001/Α). 

2. Δεν χορηγούνται δάνεια σε ομογενείς που διαμένουν 
μόνιμα σε άλλες χώρες, εξαιρουμένηςτης Κύπρου, ανε¬ 
ξάρτητα από την απόκτηση της ελληνικής ιθαγένειας ή τη 
χορήγηση του Ε.Δ.Τ.Ο., καθώς και σε ομογενείς από χώ¬ 
ρες της τέως Σοβιετικής Ένωσης, που έχουν εγκαταστα¬ 
θεί στην Ελλάδα, μετά την 31.12.1999. 

3. Η ιδιότητα του ομογενούς δεν αναιρείται από τοντρό- 
πο απόκτησης της ελληνικής ιθαγένειας ούτε από την κα¬ 
τοχή διαβατηρίου χωρίς την ένδειξη «παλιννόστηση», αρ¬ 
κεί στο φάκελο ο οποίος τηρείται στην υπηρεσία που εξέ¬ 
δωσε την απόφαση κτήσης της ελληνικής ιθαγένειας να 
υπάρχουν στοιχεία αποδεικτικά της ομογενειακής του 
ιδιότητας ή να προσκομισθούν στοιχεία από τα οποία να 
συνάγεται ότι ήλθε στην Ελλάδα ως ομογενής παλιννο- 
στών. 

4. Τα δάνεια αφορούν, σε κάθε περίπτωση, πρώτη κα¬ 
τοικία. Οι δανειολήπτες δεν πρέπει να έχουν, οι ίδιοι, οι 
σύζυγοι ή άλλο δηλωθέν ως προστατευόμενο μέλος του 
νοικοκυριού τους, πλήρες δικαίωμα κυριότητας ή ισόβιας 
επικαρπίας ή οίκησης, εξ ολοκλήρου ή επί δανεικού μερι¬ 
δίου, σε άλλο σπίτι ή σπίτια ή διαμερίσματα στην Ελλάδα, 
συνολικής επιφάνειας πάνω από 70 τ.μ. για άγαμο ή έγ¬ 
γαμο ζευγάρι χωρίς παιδιά. Η επιφάνεια αυτή προσαυξά¬ 
νεται κατά 20 τ.μ. για καθένα από τα δύο πρώτα παιδιά και 
κατά 25 τ.μ. για το τρίτο και καθένα από τα επόμενα παι¬ 
διά, που τους βαρύνουν, σύμφωνα με τις διατάξεις του 
άρθρου 10, παρ. 1, περίπτωση βτου Ν. 3091/02 (Φ.Ε.Κ. 
330 Α/24.12.2002), όπως ισχύει από 1.1.2003. 

Άρθρο 3 

Απαιτούμενα δικαιολογητικά. 

1. Η αίτηση για την χορήγηση του δανείου υποβάλλεται 
στην Διεύθυνση Αστικής Κατάστασης, Αλλοδαπών και 
Μετανάστευσης (αρμόδιο Τμήμα Κοινωνικής Ένταξης) 
της Περιφέρειας στην περιοχή της οποίας θα γίνει χρήση 
του δανείου. 

2. Μαζί με την αίτηση υποβάλλονται τα εξής δικαιολο- 
γητικά: 

Κατηγορία Α 

- Αντίγραφο της απόφασης για την απόκτηση της ελλη¬ 
νικής ιθαγένειας ή του Ε.Δ.Τ.Ο. 

- Αντίγραφο διαβατηρίου ή οποιουδήποτε άλλου εγ¬ 
γράφου, αποδεικτικού της ημερομηνίας μόνιμης εγκατά¬ 
στασης στην Ελλάδα. Στην περίπτωση που οι ενδιαφερό¬ 
μενοι δεν διαθέτουν διαβατήριο με την ένδειξη «παλιννό- 
στηση», ώστε να τεκμαίρεται η ημερομηνία μόνιμης 
εγκατάστασης τους στην Ελλάδα, όπως και σε κάθε περί¬ 
πτωση αμφιβολιών ως προς την ημερομηνία αυτή, θα 
πρέπει να προσκομίζονται επιπλέον αποδεικτικά στοιχεία 
της μόνιμης εγκατάστασής τους ως 31.12.1999 (μισθω¬ 
τήρια ενοικίασης κατοικιών, λογαριασμοί εξόφλησης νε¬ 


ρού, τηλεφώνου, ρεύματος, εγγραφή παιδιών σε ελληνι¬ 
κό σχολείο κ.λπ.). 

- Πιστοποιητικό οικογενειακής κατάστασης. 

- Βεβαίωση του Δήμου ή της Κοινότητας για την μόνιμη 
κατοικία στην περιοχή τους. 

- Υπεύθυνη δήλωση του Ν. 1599/1986, ότι ο / η αϊτών / 
ουσα και ο/ η σύζυγος ή δηλωθέν ως προστατευόμενο μέ- 
λοςτου νοικοκυριού τους, δεν έχουν πλήρες δικαίωμα κυ¬ 
ριότητας ή ισόβιας επικαρπίας ή κατοίκησης, σε άλλα σπί¬ 
τια ή διαμερίσματα στην Ελλάδα. 

- Αντίγραφο φορολογικής δήλωσης ή ελλείψει αυτής, 
βεβαίωση της αρμόδιας Δ.Ο.Υ. της περιοχής στην οποία 
διαμένει ο αϊτών, από την οποία να προκύπτει ο Αριθμός 
Φορολογικού Μητρώου (ΑΦΜ). 

Η προσκόμιση των ανωτέρω δικαιολογητικών είναι σω- 
ρευτική. Η βεβαίωση του Δήμου ή της Κοινότητας για τη 
μόνιμη κατοικία δεν υποκαθιστά σε καμία περίπτωση την 
έλλειψη αντιγράφου διαβατηρίου ή οποιουδήποτε άλλου 
εγγράφου, αποδεικτικού της ημερομηνίας μόνιμης εγκα¬ 
τάστασης στην Ελλάδα (και όχι απλά της ημερομηνίας ει¬ 
σόδου τους στη χώρα). 

Κατηγορία Β 

α) Για την αγορά κατοικίας ή την ανέγερση κατοικίας σε 
ιδιόκτητο οικόπεδο ή σε οικόπεδο που θα αποκτηθεί με 
ποσό έως 50% του χορηγούμενου, με βάση τις διατάξεις 
της παρούσας απόφασης, δανείου, απαιτούνται: 

- Τίτλοι κυριότητας του ακινήτου (συμβόλαια κτήσης 
της οικίας ή του οικοπέδου). 

- Πιστοποιητικό μεταγραφής του ακινήτου. 

- Πιστοποιητικό ιδιοκτησίας από την μερίδα του προκα- 
τόχου του ακινήτου.. 

-Τοπογραφικό διάγραμμα του οικοπέδου. 

- Κάτοψη του ακινήτου. 

- Φωτοαντίγραφο της άδειας οικοδομής του ακινήτου. 

β) Για την ανέγερση κατοικίας σε παραχωρούμενο οι¬ 
κόπεδο, απαιτούνται: 

- Παραχωρητήριο της οικοπεδικής έκτασης από τον φο¬ 
ρέα που την παραχωρεί στον δικαιούχο, κατά χρήση ή/και 
κατά πλήρη κυριότητα. 

- Φωτοαντίγραφο της άδειας οικοδομής του ακινήτου. 

Στην περίπτωση που το οικόπεδο έχει παραχωρηθεί στο 

δικαιούχο μόνο κατά χρήση, είναι δυνατή η χρηματοδό¬ 
τηση με την προϋπόθεση ότι ο φορέας που το παραχωρεί 
συναινεί, παράλληλα ή εκ των υστέρων, στην εγγραφή 
υποθήκης, εγγραφή προσημείωσης υποθήκης ή παρα¬ 
χώρηση συμβατικής υποθήκης υπέρ Τραπεζών. 

Σε περίπτωση που η άδεια οικοδομής δεν έχει εκδοθεί, 
γίνονται δεκτά τα υπόλοιπα δικαιολογητικά, με την προϋ¬ 
πόθεση ότι αυτή θα προσκομισθεί μέχρι την ημέρα συνο- 
μολόγησηςτου δανείου. 

Τα δικαιολογητικά κατατίθενται σε πρωτότυπη μορφή ή 
επίσημα επικυρωμένα και μεταφρασμένα, όπου απαιτεί¬ 
ται, τα μεν της κατηγορίας Α, προκειμένου για την έκδοση 
της βεβαίωσης δανειοληπτικής ικανότητας στην προανα- 
φερθείσα αρμόδια Διεύθυνση της οικείας Περιφέρειας, 
τα δε της κατηγορίας Β στην Τράπεζα που επιλέγει ο δι¬ 
καιούχος, μετά την έκδοση της σχετικής βεβαίωσης. 

3. Η αρμόδια Διεύθυνση της Περιφέρειας, εφόσον, με¬ 
τά τον έλεγχο των δικαιολογητικών που της προσκομίζο¬ 
νται, διαπιστώσει ότι πληρούνται οι προϋποθέσεις δικαι¬ 
ώματος λήψης δανείου, συντάσσει σχετική βεβαίωση, 
προκειμένου να χρησιμοποιηθεί προς την Τράπεζα, που ο 
ίδιος ο δικαιούχος έχει επιλέξει. 

Η βεβαίωση μπορεί να χορηγείται και στον δικαιούχο, 
αποστέλλεται όμως άμεσα μετά την έκδοση της, μαζί με 
την αίτηση και τα υπόλοιπα στοιχεία του φακέλου του στη 
χρηματοδότρια Τράπεζα. 

Από τη βεβαίωση της Περιφέρειας, πρέπει να προκύ¬ 
πτουν τα εξής: 

- Ότι πρόκειται για ομογενή από χώρα της τέως Σοβιετι¬ 
κής Ένωσης, κάτοχο της ελληνικής ιθαγένειας ή του ΕΔ- 
ΤΟ. 

- Ο χρόνος εγκατάστασης στην Ελλάδα 

- Ο Δήμος ή η Κοινότητα όπου διαμένει μόνιμα. 

- Ο αριθμός φορολογικού Μητρώου (ΑΦΜ). 

- Το ποσό του δανείου, μέχρι το ανώτατο δικαιούμενο 
ποσό, που αιτείται ο ομογενής, καθώς και ο σκοπός του, 
αν δηλαδή το δάνειο θα χρησιμοποιηθεί για αγορά ή κα¬ 
τασκευή πρώτης κατοικίας ή για βελτίωση υπάρχουσας 
πρώτης κατοικίας. 

- Η κατηγορία επιδότησης επιτοκίου του δανείου στην 
οποία ανήκει ο ενδιαφερόμενος, ανάλογα με την ζώνη 
εγκατάστασης στην οποία βρίσκεται η, υπό αγορά, κατα¬ 
σκευή ή βελτίωση κατοικία. 

- Ο αύξων αριθμός του αιτούμενου δανείου στην εκά- 
στοτε Περιφέρεια, καθώς και ο αύξων αριθμός του, σε 
επίπεδο ζώνης, σε συνέχεια των μέχρι σήμερα χορηγηθέ- 
ντων δανείων. 

- Το ότι δικαιούται το ποσό της κρατικής αρωγής, επει¬ 
δή το δάνειο θα χρησιμοποιηθεί στην Α ή Β ζώνη εγκατά¬ 
στασης, προκειμένου αυτό να αφαιρεθεί από την Τράπε¬ 
ζα, κατά τον υπολογισμό του δανείου που θα χορηγηθεί. 

Άρθρο 4 

Φορείς, Διάρκεια, Τρόπος χορήγησης δανείων. 

1. Αρμόδιοι πιστωτικοί φορείς για την χορήγηση όλων 
των στεγαστικών δανείων είναι οι Τράπεζες της Ευρωπαϊ¬ 
κής Ένωσης. 

2. Η συνολική διάρκειατωνδανείωνπου θαχορηγηθούν 
με βάση τις διατάξεις της παρούσας υπουργικής απόφα¬ 
σης και των οποίων οι δανειακές συμβάσεις θα υπογρα- 
φούν μετά τη δημοσίευσή της στο Φ.Ε.Κ., ορίζεται σε εί¬ 
κοσι δύο (22) χρόνια. Η δε εξόφληση τους θα πραγματο¬ 
ποιηθεί σε ισόποσες εξαμηνιαίες ή ετήσιες τοκο- 
χρεολυτικές ή χρεολυτικές δόσεις, η πρώτη από τις οποί¬ 
ες θα καταβληθεί είκοσι τέσσερις (24) μήνες, μετά την 
υπογραφή της δανειακής σύμβασης και πάντως πριν την 
συμπλήρωση ενός επιπλέον εξαμήνου. 

3. Στις περιπτώσεις που αποδεικνύεται ότι το δάνειο δι¬ 
καιούνται και οι δύο σύζυγοι ως παλιννοστούντες ομογε¬ 
νείς, αυτό δύναται να χορηγείται από κοινού στους δικαι¬ 
ούχους, άλλως στον ένα εκ των δυο. 

4. Στις περιπτώσεις κατασκευής κατοικίας σε οικόπεδο 
που ανήκει στον ένα εκ των δύο συζύγων, ο οποίος δεν εί¬ 
ναι παλιννοστών ομογενής, ή σε Α' βαθμού συγγενή του, 
το οικόπεδο θα πρέπει να μεταγράφει στο δικαιούχο, εξ 
ολοκλήρου ή εξ ημισείας, ώστε να αποκαθίσταται σε κά¬ 
θε περίπτωση στεγαστικά ο δικαιούχος ομογενής. Την 
σύμβαση αυτού του δανείου υπογράφει ο μη δικαιούχος 
σύζυγος ή ο Α' βαθμού συγγενής του, ως εγγυητής. 

5. Η παραπάνω διαδικασία ακολουθείται και στις περι¬ 
πτώσεις αποπεράτωσης ημιτελούς κατοικίας ή βελτίω¬ 
σης υπάρχουσας πρώτης κατοικίας. Δυνατότητα δανειο¬ 
δότησης προσώπου διαφορετικού, από εκείνο που είναι 
κάτοχος του οικοπέδου, στο οποίο η κατοικία θα κατα- 
σκευασθεί, ή διαφορετικού από εκείνο που είναι κάτοχος 


του ακινήτου το οποίο θα αποπερατωθεί, θα επισκευα- 
σθεί ή θα επεκταθεί, δεν επιτρέπεται για λόγους ασφά¬ 
λειας των δανείων. 

6. Στις περιπτώσεις μονογονεϊκών οικογενειών, διαζυγί¬ 
ου ή διάστασης, το δάνειο χορηγείται στον έχοντα από 
τους δικαιούχους συζύγους παλιννοστών ομογενή την 
επιμέλεια των παιδιών. 

7. Το χρηματικό ποσό του δανείου, ύψους μέχρι 60000 
ευρώ, που δύναται να ζητήσει με αίτηση του ο δικαιούχος 
ομογενής ως στεγαστικό δάνειο, χορηγείται ολόκληρο 
ανεξάρτητα από την αντικειμενική ή εμπορική αξία του 
ακινήτου, σε κάθε περίπτωση χορήγησης του δανείου, 
ακόμα και όταν το οφειλόμενο τίμημα, όπως προκύπτει 
από το συμβόλαιο αγοράς, ή/και η εμπορική αξία του ακι¬ 
νήτου, όπως προκύπτει από την εκτίμηση του μηχανικού 
της δανειοδότριας Τράπεζας, υπολείπεται του ποσού αυ¬ 
τού, αρκεί το υπερβάλλον ποσό του δανείου να προορίζε¬ 
ται για κάλυψη δαπανών βελτίωσης του ακινήτου αυτού, 
ήτοι: α) δαπανών έργων επισκευής βασικών υποδομών 
του (εγκαταστάσεις υδραυλικές, ηλεκτρικές, αποχετευτι¬ 
κές, πατώματα, τοίχοι, οροφές, κ.λπ.), β) δαπανών έργων 
επέκτασης του και γ) δαπανών για οποιεσδήποτε άλλες 
εργασίες, εξυπηρετούν την πραγματική έννοια περί στε- 
γαστικής αποκατάστασης του Ν. 2790/2000 και υλοποι¬ 
ούν όσα προβλέπονται από τις διατάξεις του. 

8. Η εφάπαξ ανάληψη του δανείου στις περιπτώσεις 
που χορηγείται για αγορά κατοικίας, πρέπει να ολοκλη¬ 
ρωθεί μέσα σε οκτώ (8) μήνες από την υπογραφή της δα¬ 
νειακής σύμβασης. 

9. Τα δάνεια βαρύνονται με επιτόκιο ίσο προς αυτό των 
εντόκων γραμματίων του Δημοσίου δωδεκάμηνης διάρ¬ 
κειας της εκάστοτε τελευταίας έκδοσης, που χρονικά 
προηγείται της έναρξης κάθε περιόδου εκτοκισμού των 
δανείων, προσαυξημένο κατά 2,2 εκατοστιαίες μονάδες, 
χωρίς άλλη προσαύξηση για προμήθεια, κ.λπ., επιδοτού¬ 
μενο κατά τα ανωτέρω από τον λογαριασμό του Ν. 128/75. 

10. Ο νομικός και τεχνικός έλεγχος διενεργούνται από 
τις χρηματοδότριες Τράπεζες. Για τους ελέγχους, νομικό 
και τεχνικό, ο δανειολήπτης καταβάλει στην Τράπεζα πο¬ 
σό 500 ευρώ, ως προμήθεια. Η κάλυψη των λοιπών εξό¬ 
δων (εγγραφές υποθήκης, έξοδα διαχείρισης, κ.λπ.), βα¬ 
ρύνουν τους δανειοδοτούμενους. 

11. Για όλα τα στεγαστικά δάνεια παρέχεται ανεπιφύ¬ 
λακτα καιγιατο 100%του κεφαλαίου καιτωντόκων, όπου 
υπάρχουν, η εγγύησητου Ελληνικού Δημοσίου, σύμφωνα 
με απόφαση του Υπουργού Οικονομίας και Οικονομικών. 

Άρθρο 5 

Ληξιπρόθεσμες οφειλές - Εμπράγματος ασφάλεια δα- 
νειοδότριας Τράπεζας. 

1. Η βεβαίωση των ληξιπρόθεσμων οφειλών γίνεται πά¬ 
ντα στην Δ.Ο.Υ. στην οποία υπάγεται η χρηματοδοτούμε¬ 
νη κατοικία. Η διακοπή της επιδότησης είναι οριστική και 
γίνεται από τη δανειοδότρια Τράπεζα, μετά από έγγραφη 
ειδοποίηση της από την προαναφερθείσα αρμόδια Δ.Ο.Υ. 
ότι οφείλονται και έχουν βεβαιωθεί σε αυτήν περισσότε¬ 
ρες από πέντε (5) ληξιπρόθεσμες εξαμηνιαίες δόσεις ή 
τρεις (3) ληξιπρόθεσμες ετήσιες δόσεις. 

2. Οι Περιφέρειες, στην περιοχή των οποίων γίνεται 
χρήση των στεγαστικών δανείων, ελέγχουν αν η χρησιμο¬ 
ποίηση ολόκληρου του ποσού του δανείου και της δωρε¬ 
άν κρατικής αρωγής, όπου αυτή δίνεται, γίνεται αποκλει¬ 
στικά και μόνο για το σκοπό για τον οποίο χορηγούνται. 

3. Σε κάθε περίπτωση μη εκπλήρωσης από τους δικαι¬ 
ούχους των υποχρεώσεων που θα αναλάβουν με τα όσα 
προβλέπονται στην παρούσα απόφαση, αυτοί θα υπόκει- 
νται πέρα από τις νόμιμες κυρώσεις και στις ακόλουθες: 

- κήρυξη του ανεξόφλητου ποσού του δανείου ληξιπρό¬ 
θεσμου και άμεσα απαιτητού από τη χορήγηση του, 

- κατάπτωση ποινικής ρήτρας υπέρ του Δημοσίου, η 
οποία θα αντιστοιχεί σε ποσοστό 3% επί ολόκληρου του 
ποσού του δανείου, 

- εκτοκισμό του δανείου από την χορήγηση του, με επι¬ 
τόκιο μεγαλύτερο κατά δύο (2) εκατοστιαίες μονάδες, από 
το επιτόκιο που καθορίστηκε με τη δανειακή σύμβαση. 

4. Ως προς το εγγραφόμενο βάρος, το είδος, το ύψος 
και τη σειρά της εξασφάλισης, όπως και ως προς κάθε θέ¬ 
μα που δεν ρυθμίζεται με τις διατάξεις της παρούσας 
απόφασης, ακολουθείται και εφαρμόζεται η συνήθης 
χρηματοπιστωτική πολιτική της Τράπεζας που επιλέγει ο 
δικαιούχος. 

Άρθρο 6 

Λοιπές διατάξεις. 

1. Επιτρέπεται η λήψη συμπληρωματικών δανείων από 
άλλα χρηματοπιστωτικά ιδρύματα, σύμφωνα με τους 
όρους χρηματοδότησης που τα ιδρύματα αυτά εφαρμό¬ 
ζουν. 

2. Επιτρέπεται η εκχώρηση του εγκεκριμένου στεγαστι- 
κού δανείου από το δανειολήπτη σε φορέα που προβαίνει 
στην οργανωμένη ανέγερση κατοικιών, χωρίς να απαιτεί¬ 
ται η συναίνεση της δανειοδότριας Τράπεζας. 

3. Οι πόσης φύσεως πράξεις και πληρωμές που πραγ¬ 
ματοποιήθηκαν μέχρι σήμερα ή θα πραγματοποιηθούν 
βάσει των σχετικών υπουργικών αποφάσεων με αριθμό: 

- 35395/657/99 (ΦΕΚ 1910 Β), όπως αυτή τροποποιήθη¬ 
κε με την με αριθμ. 35141/545/01 (ΦΕΚ 1367 Β), όμοια 
απόφαση, 

- 9716/169/00 (ΦΕΚ 342 Β), όπως αυτή τροποποιήθηκε 
και συμπληρώθηκε με τις με αριθμ. 6645/01 (ΦΕΚ 187 Β) 
και 33829/540/01 (ΦΕΚ 1346 Β), όμοιες αποφάσεις, και 

- 96629/22220/02 (ΦΕΚ 1287 Β), 

συνεχίζουν να ισχύουν και να εφαρμόζονται ως έχουν. 

4. Οι διατάξεις της απόφασης αυτής, ισχύουν για όλες 
τις περιπτώσεις δικαιούχων στεγαστικών δανείων, των 
οποίων οι δανειακές συμβάσεις, νέες ή συμπληρωματι¬ 
κές, θα υπογραφούν μετά την δημοσίευση της παρού¬ 
σας, ανεξάρτητα από το πότε υποβλήθηκαν οι σχετικές 
αιτήσεις. 

5. Οι αποφάσεις με αριθμό: 

- 35395/657/99 (ΦΕΚ 1910 Β), όπως αυτή τροποποιήθη¬ 
κε με την με αριθμ. 35141/545/01 (ΦΕΚ 1367 Β), όμοια 
απόφαση, 

- 9716/169/00 (ΦΕΚ 342 Β), όπως αυτή τροποποιήθηκε 
και συμπληρώθηκε με τις με αριθμ. 6645/01 (ΦΕΚ 187 Β) 
και 33829/540/01 (ΦΕΚ 1346 Β), όμοιες αποφάσεις και 

- 33764/532/00 (ΦΕΚ 1278 Β), 

από την δημοσίευση της παρούσας απόφασης παύουν 
να ισχύουν. 

Άρθρο 7 

Κάλυψη δαπάνης. 

1. Η δαπάνη που προκύπτει από τις διατάξεις της πα¬ 
ρούσας απόφασης καθώς και η δαπάνη που προκύπτει 
από τις διατάξεις όλων των προηγουμένων σχετικών 
υπουργικών αποφάσεων, κατά το μέρος που αυτές δια¬ 


τηρούνται σε ισχύ (σύμφωνα με τα προαναφερθέντα στο 
άρθρο 6), σχετικά με την υποχρέωση της δωρεάν κρατι¬ 
κής αρωγής στο σύνολο των 10.000 κατοικιών στις ζώνες 
εγκατάστασης Α & Β, ανέρχεται συνολικά στο ποσό των 
210 εκατ. ευρώ μέχρι την ολοκλήρωση του Προγράμμα¬ 
τος. Η δαπάνη αυτή βαρύνει τον Προϋπολογισμό Δημο¬ 
σίων Επενδύσεων και η χρηματοδότηση της θα πραγμα¬ 
τοποιείται από την ΣΑΕ 055 του ΥΠ.ΕΣ.Δ.Δ.Α. 

2. Γιατην επιδότηση του επιτοκίου, η προκαλούμενη δα¬ 
πάνη βαραίνειτον λογαριασμό του Ν. 128/75, ο οποίος δη- 
μιουργείται από παρακράτηση επί των χορηγήσεων των 
Πιστωτικών Ιδρυμάτων. Ο λογαριασμός αυτός επιδοτεί¬ 
ται από τον Κρατικό Προϋπολογισμό μόνο σε περίπτωση 
ελλειμματικότητας του και για τον λόγο αυτό, τυχόν επι¬ 
βάρυνση του Κρατικού Προϋπολογισμού, δεν μπορεί εκ 
των προτέρων να εκτιμηθεί. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 5 Μάίου 2003 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Ν. ΧΡΙΣΤΟΔΟΥΛΑΚΗΣ Γ. ΦΛΩΡΙΔΗΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΑΙΓΑΙΟΥ 

Κ. ΣΚΑΝΔΑΛΙΔΗΣ Ν. ΣΗΦΟΥΝΑΚΗΣ 

-♦- 

Αριθ. 7004/13/1 (3) 

Μεταβίβαση του δικαιώματος υπογραφής «Με εντολή Δι- 
ευθυντού» στον Υποδιευθυντή της Διεύθυνσης Εσω¬ 
τερικών Υποθέσεων Ελληνικής Αστυνομίας. 

Ο ΔΙΕΥΘΥΝΤΗΣ ΤΗΣ ΔΙΕΥΘΥΝΣΗΣ ΕΣΩΤΕΡΙΚΩΝ 
ΥΠΟΘΕΣΕΩΝ ΕΛΛΗΝΙΚΗΣ ΑΣΤΥΝΟΜΙΑΣ 

Έχοντας υπόψη: 

1. Τις διατάξεις της παρ. 6 του άρθρου 23 του Ν. 
2800/2000 (Φ.Ε.Κ. Α-41) «Αναδιάρθρωση Υπηρεσιών 
Υπουργείου Δημόσιας Τάξης, σύσταση Αρχηγείου Ελλη¬ 
νικής Αστυνομίας και άλλες διατάξεις». 

2. Τις διατάξεις του Ν. 2713/1999 (Φ.Ε.Κ. Α-89) «Υπηρε¬ 
σία Εσωτερικών Υποθέσεων της Ελληνικής Αστυνομίας 
και άλλες διατάξεις». 

3. Τις διατάξεις του άρθρου 29Ατου Ν. 1558/1985 (Α- 
137) «Κυβέρνηση και Κυβερνητικά Όργανα» (Α-137), 
όπως προστέθηκε με το άρθρο 27 του Ν. 2081/1992 (Α- 
154) και τροποποιήθηκε με το άρθρο 1 παρ. 2 εδάφιο α' 
του Ν. 2469/97 (Α-38) . 

4. Τις διατάξειςτου Π.Δ. 179/1999 (Α-169) «Οργάνωση, 
διάρθρωση και καθήκοντα οργάνων της Υπηρεσίας Εσω¬ 
τερικών Υποθέσεων της Ελληνικής Αστυνομίας». 

5. Την ανάγκη απλούστευσης των διαδικασιών, με σκο¬ 
πό την αποδοτικότερη λειτουργία της Υπηρεσίας Εσωτε¬ 
ρικών Υποθέσεων και την ταχύτερη διεκπεραίωση των θε¬ 
μάτων. 

6. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του Κρατικού Προϋπολο¬ 
γισμού, αποφασίζουμε: 

Άρθρο 1 

Μεταβιβάζουμε στον Υποδιευθυντή της Διεύθυνσης 
Εσωτερικών Υποθέσεων, το δικαίωμα υπογραφής εγγρά¬ 
φων «Με εντολή Διευθυντού», ως εξής: 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


1. Τα συνήθη έγγραφα προς τις υφιστάμενες και τις κατώ¬ 
τερες της Διεύθυνσης Υπηρεσίες της Ελληνικής Αστυνομίας. 

2. Τα έγγραφα προς ισότιμες και κατώτερες της Διεύ¬ 
θυνσης Δημόσιες Υπηρεσίες, Αρχές και Οργανισμούς με 
τα οποία παρέχονται ή ζητούνται πληροφορίες ή αφο¬ 
ρούν την επίδοση ή κοινοποίηση ή εκτέλεση εγγράφων 
αυτών, πλην εκείνων που αφορούν την εκτέλεση διωκτι¬ 
κών εγγράφων ή αποφάσεων κατά του Προσωπικού της. 

3. Τα έγγραφα με τα οποία δίδονται απαντήσεις σε επι¬ 
στολές, αναφορές, καταγγελίες, αιτήσεις και υπομνήμα¬ 
τα του προσωπικού, των πολιτών, συλλόγων, σωματείων 
κ.λπ. Αν για τις περιπτώσεις αυτές απαιτείται η λήψη από¬ 
φασης του Διευθυντή της Δ/νσης, η απάντηση δίδεται με¬ 
τά την απόφαση αυτή. 

4. Τις διαταγές, με τις οποίες παρέχονται στην 
Υποδ/νση Εσωτερικών Υποθέσεων Βορείου Ελλάδος και 
στα Τμήματα της Δ/νσης ερμηνευτικές οδηγίες ή απα¬ 
ντήσεις για συγκεκριμένες διατάξεις της νομοθεσίας, πε¬ 
ρί της έννοιας των οποίων δεν καταλείπονται αμφιβολίες 
ή καλύπτονται από προηγούμενη ενέργεια ή γνωμοδότη¬ 
ση ή νομολογία. 

5. Τους υποβλητικούς Πίνακες Υπομνημάτων εξόδων 
για τη δικαιολόγηση εκτός έδρας αποζημίωσης του Προ¬ 
σωπικού της Δ/νσης Εσωτερικών Υποθέσεων. 

6. Τις υποβλητικές αναφορές δικογραφιών προς τον 
αρμόδιο Εισαγγελέα. 

7. Τα Φύλλα Πορείας και Φύλλα Αδειας του Προσωπι¬ 
κού της Δ/νσης. 

8. Τις διαταγές για την παραπομπή υποψηφίων στην 
Α.Υ.Ε. για εξέταση της σωματικής ικανότητας και καταλ¬ 
ληλότητας από υγειονομικής πλευράς. 

9. Τα χορηγούμενα στους επιληφθέντες προανακρίσε¬ 
ων, ειδικά σημειώματα, γιατηνπροβλεπόμενη από το άρ¬ 
θρο 1 παρ. 3 του Ν. 2713/1999, πρόσβαση στα Αρχεία 
Υπηρεσιών. 

Άρθρο 2 

α. Η κατά το προηγούμενο άρθρο της παρούσας Απόφα¬ 
σης, μεταβίβαση του δικαιώματος υπογραφής, δεν απο¬ 
κλείει την παράλληλη άσκησή του από τον Διευθυντή της 
Δ/νσης Εσωτερικών Υποθέσεων, αν κρίνει τούτο σκόπιμο, 
λόγω της φύσης και του περιεχομένου του εγγράφου. 

β. Η ισχύς της παρούσας Απόφασης, αρχίζει από τη δη¬ 
μοσίευσή της στην Εφημερίδα της Κυβερνήσεως . 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Μαρτίου 2003 

Ο Διευθυντής 
ΒΑΣΙΛΕΙΟΣ ΣΕΡΔΑΡΗΣ 

-♦- 

Αριθ.5169 (4) 

Συγχώνευση των δημοτικών Νομικών Προσώπων με τις 
επωνυμίες: α) Πνευματικό-Πολιτιστικό Κέντρο Λου- 
τρακίου-Περαχώρας και β) Πολιτιστικό Κέντρο 
Ισθμιας 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 203 του Π.Δ. 410/95. 

2. Τις διατάξεις του άρθρου 7 του Ν. 2503/97. 


3. Την 22 εγκ./48431/5.12.2001 του ΥΠΕΣΔΔΑ με θέμα: 
«Συγχώνευση δημοτικών ή κοινοτικών νομικών προσώ¬ 
πων δημοσίου δικαίου α) με ομοειδείς σκοπούς & β) με 
παρεμφερείς σκοπούς». 

4. Τις 22527/83/10.2.84 (ΦΕΚ 128/Τ.Β78.3.84) και 
18707/10.11.98 (ΦΕΚ 1250/τ.Β'/11.12.98) προηγούμενες 
αποφάσεις μας περί σύστασης ΝΠΔΔ με την επωνυμία: 

«Πνευματικό και Πολιτιστικό Κέντρο Λουτρακίου-Περα- 
χώρας» και «Πολιτιστικό Κέντρο Ισθμιας» αντίστοιχα. 

5. Την 75/26.2.2003 νόμιμα ληφθείσα απόφαση του Δη¬ 
μοτικού Συμβουλίου Λουτρακιού - Περαχώρας περί συγ¬ 
χώνευσης των παραπάνω ΝΠΔΔ με ομοειδής σκοπούς σε 
ένα ΝΠΔΔ με την επωνυμία: «Πνευματικό-Πολιτιστικό Κέ¬ 
ντρο Δήμου Λουτρακίου-Περαχώρας». 

6. Τις διατάξεις του άρθρου 27 του Ν. 2081/92 με τις 
οποίες προστέθηκε νέο άρθρο 29Α στο Ν. 1558/85, το 
οποίο ρυθμίζει τον έλεγχο των δαπανών που προκαλούν 
οι κανονιστικές διοικητικές πράξεις, αποφασίζουμε: 

Τη συγχώνευση των ομοειδών ΝΠΔΔ α) «Πνευματικό 
και Πολιτιστικό Κέντρο Λουτρακιού- Περαχώρας» και β) 
«Πολιτιστικό Κέντρο Ισθμιας» τα οποία είχαν συσταθεί με 
τις 22527/83/10.2.84 (ΦΕΚ 128/τ.β'/8.3.84) και 18707/ 
10.11.98 (ΦΕΚ 1250/τ.β/11.12.98) αποφάσεις μας αντί¬ 
στοιχα, σε ένα ΝΠΔΔ με την επωνυμία: 

«Πνευματικό Πολιτιστικό Κέντρο Δήμου Λουτρακίου- 
Περαχώρας». 

Α. Σκοποί του ανωτέρω Νομικού Προσώπου είναι: 

1. Η συμβολή στη μορφωτική, πνευματική και πολιτιστι¬ 
κή δραστηριότητα της περιοχής του Δήμου. 

2. Η ανάπτυξη του μορφωτικού, πνευματικού και πολιτι¬ 
στικού επιπέδου των δημοτών. 

3. Η συγκέντρωση υπό ενιαίο φορέα των κάθε είδους 
καλλιτεχνικών και πολιτιστικών δραστηριοτήτων και εκ¬ 
δηλώσεων του Δήμου. 

4. Η φιλοξενία στο Πνευματικό Κέντρο κάθε καλλιτεχνι¬ 
κής πρωτοβουλίας, κίνησης και δραστηριότητας, ατομι¬ 
κής ή ομαδικής νομικών προσώπων και φορέων. 

5. Η παροχή από το Πνευματικό Κέντρο εντός των οικο¬ 
νομικών δυνατοτήτων του, των αναγκαίων μέσων, σε 
όσους επιθυμούν, ανεξάρτητη από ηλικία και μορφωτικό 
επίπεδο, για τη δημιουργική αξιοποίηση του ελεύθερου 
χρόνου τους και την καλλιτεχνική, πνευματική και πολιτι¬ 
στική δημιουργία και ενασχόληση που συμβάλουν στην 
ποιοτική βελτίωση του επιπέδου ζωής. 

Β. Πόροι του Ν.Π. είναι: 

Η Ετήσια επιχορήγηση του Δήμου Λουτρακίου-Περα¬ 
χώρας που ανέρχεται σε 5.869,41 ΕΥΡΩ. 

Κάθε μορφής εισφορές, δωρεές και κληροδοσίες. 

Εισπράξεις από το αντίτιμο των υπηρεσιών ή δικαιωμά¬ 
των χρήσης πραγμάτων που παρέχονται από το νομικό 
πρόσωπο. 

Οι πρόσοδοι από την δική του περιουσία Κάθε άλλη νό¬ 
μιμη πρόσοδος 

Στο Ν.Π. περιέρχονται όλα τα περιουσιακά στοιχεία των 
νομικών προσώπων «Πνευματικό Πολιτιστικό Κέντρο 
Λουτρακίου-Περαχώρας» και «Πολιτιστικό Κέντρο 
Ισθμιας» που καταργήθηκαν. 

Δ. Το Νομικό Πρόσωπο εκπροσωπείται ενώπιον πόσης 
φύσεως και δικαιοδοσίας Δικαστηρίων και Δημοσίων και 
Διοικητικών εν γένει αρχών, καθώς και στις συναλλαγές 
του με φυσικά και νομικά πρόσωπα από τον Πρόεδρο του 
Διοικητικού Συμβουλίου και όταν αυτός απουσιάζει ή κω¬ 
λύεται από τον Αντιπρόεδρο. 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 

Από τις διατάξεις αυτής της απόφασης προκαλείται δα¬ 
πάνη ύψους 5.869,41 ΕΥΡΩ σε βάρος του προϋπολογι¬ 
σμού του Δήμου Λουτρακίου-Περαχώρας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 23 Απριλίου 2003 

Ο Γενικός Γραμματέας Περιφέρειας 
ΑΝΤΩΝΙΟΣ ΜΑΤΣΙΓΚΟΣ 

-♦- 

Αριθ. 4378 (5) 

Τροποποίηση της 16646/29.10.1992 απόφασης Νομάρχη 
Αρκαδίας και μετονομασία της «Σχολικής Επιτροπής 
Δημοτικού Σχολείου Κοινότητας Βουρβούρων» σε 
«Σχολική Επιτροπή Δημοτικού Σχολείου και Νηπιαγω¬ 
γείου Δημοτικού Διαμερίσματος Βουρβούρωντου Δή¬ 
μου Σκιρίτιδας». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις της παρ. 8 του άρθρου 5 του Ν. 1894/ 
1990 «Για την Ακαδημία Αθηνών και άλλες Εκπαιδευτικές 
διατάξεις» (ΦΕΚ 110Α). 

2. Τις διατάξεις του άρθρου 1 του Ν. 2539/97 «Συγκρό¬ 
τηση της Πρωτοβάθμιας Τοπικής Αυτοδιοίκησης» (ΦΕΚ 
244/Α'). 

3. Τις διατάξεις των άρθρων 198, 199, 200 παρ. 1,3 και 
4 και 203 και 204 Δημοτικού και Κοινοτικού Κώδικα 
Π.Δ/τος 410/1995 (ΦΕΚ231/Α'), 

4. Τις διατάξεις των άρθρων 1,2 και 8 του Ν. 2503/1997 
(ΦΕΚ 107/Α/30.5.1997) που αφορά τη διοίκηση, οργάνω¬ 
ση, στελέχωση της Περιφέρειας, ρύθμιση θεμάτων για 
την Τοπική Αυτοδιοίκηση και άλλες διατάξεις. 

5. Τις διατάξεις του άρθρου 27 του Ν. 2081/1992 με τις 
οποίες προστέθηκε νέο άρθρο 29Ατου Ν. 1558/85 «Κυ¬ 
βέρνηση και Κυβερνητικά Όργανα». 

6. Την 16646/29.10.1992 απόφαση Νομάρχη Αρκαδίας 
με την οποία έγινε σύσταση της «Σχολικής Επιτροπής Δη¬ 
μοτικού Σχολείου Κοινότητας Βουρβούρων». 

7. Την 36/2003 απόφαση του Δημοτικού Συμβουλίου 
Δήμου Σκιρίτιδας που αφορά τη μετονομασία της «Σχολι¬ 
κής Επιτροπής Δημοτικού Σχολείου Κοινότητας Βουρ¬ 
βούρων» σε «Σχολική Επιτροπή Δημοτικού Σχολείου και 
Νηπιαγωγείου Δημοτικού Διαμερίσματος Βουρβούρων 
του Δήμου Σκιρίτιδας». 

8. Την 10412/31.12.1997 (ΦΕΚ 551/τ.Β'/98) απόφαση 
του Γενικού Γραμματέα Περιφέρειας Πελοποννήσου 
«Ανάθεση αρμοδιοτήτων και ασκήσεων αυτών κατ’ εντο¬ 
λή στον Διευθυντή Δ/νσης Αυτοδιοίκησης και Αποκέ¬ 
ντρωσης, αποφασίζουμε: 

1. Τροποποιούμε την 16646/29.10.1992 απόφαση Νο¬ 
μάρχη Αρκαδίας και μετονομάζουμε την «Σχολική Επι¬ 
τροπή Δημοτικού Σχολείου Κοινότητας Βουρβούρων» σε 
«Σχολική Επιτροπή Δημοτικού Σχολείου και Νηπιαγωγεί¬ 
ου Δημοτικού Διαμερίσματος Βουρβούρων του Δήμου 
Σκιρίτιδας». 

2. Κατά τα λοιπά ισχύει η 16646/29.10.1992 απόφαση 
Νομάρχη Αρκαδίας. 

Με την παρούσα απόφαση προκαλείται ετήσια δαπάνη 
σε βάρος του προϋπολογισμού του Δήμου Σκιρίτιδας πο¬ 
σού τριακοσίων Ευρώ (300 Ευρώ). 


Η απόφαση αυτή να δημοσιευτεί στην Εφημερίδα της 
Κυβέρνησης. 

Τρίπολη, 21 Απριλίου 2003 

Με εντολή Γ ενικού Γ ραμματέα Περιφέρειας 
Η Προϊσταμένη της Διεύθυνσης 
ΕΥΑΓΓΕΛΙΑ ΚΑΤΣΑΪΤΗ 

-♦- 

Αριθ. 4835 (6) 

Τροποποίηση της 9175/10.6.1997 απόφασης του Ανα¬ 
πληρωτή Περιφερειακού Διευθυντή Νομού Αρκαδίας 
(ΦΕΚ 544/Β/3.7.1997) που αφοράτη σύσταση αμιγούς 
δημοτικής επιχείρησης στο Δήμο Τρίπολης με την 
επωνυμία «ΚΕΝΤΡΟ ΚΑΛΛΙΤΕΧΝΙΚΗΣ ΠΡΑΞΗΣ». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις των άρθρων 277 έως και 284 του Δημο¬ 
τικού και Κοινοτικού Κώδικα, Π.Δ/τος 410/1995 όπως 
ισχύουν 

2. Τις διατάξεις του Ν. 2503/1997 (ΦΕΚ 107/Α/30.5.1997) 
που αφοράτη Διοίκηση, Οργάνωση, Στελέχωση της Περι¬ 
φέρειας, ρύθμιση θεμάτων για την Τοπική Αυτοδιοίκηση 
και άλλες διατάξεις. 

3. Τις διατάξεις του Ν. 2549/1997 (ΦΕΚ 17/Α/18.2.1997). 

4. Την 25027/9.4.1984 απόφαση του Υπουργού Εσωτε¬ 
ρικών (ΦΕΚ 244/Β/19.4.1984), όπως τροποποιήθηκε με 
τις διατάξεις του άρθρου 5 παρ. 13 του Ν. 2307/1995. 

5. Τις 20/1997 και 167/1997 αποφάσεις του Δημοτικού 
Συμβουλίου Τρίπολης περί συστάσεως δημοτικής επιχεί¬ 
ρησης Πολιτιστικής Ανάπτυξης στο Δήμο Τ ρίπολης με την 
επωνυμία «Κέντρο Καλλιτεχνικής Πράξης». 

6. Την9175/10.6.1997 απόφαση του Αναπληρωτή Περι¬ 
φερειακού Διευθυντή Νομού Αρκαδίας (ΦΕΚ 544/Β/ 
3.7.1997) που αφορά τη σύσταση της ανωτέρω αμιγούς 
δημοτικής επιχείρησης στο Δήμο Τρίπολης. 

7. Την 492/2000 απόφαση του Δημοτικού Συμβουλίου 
Τρίπολης με την οποία τροποποιείται η πρώτη παράγρα¬ 
φος της 20/1997 όμοιας αποφάσεως του ως προς τη σύ¬ 
σταση της προαναφερόμενης δημοτικής επιχείρησης. 

8. Την 18326/29.12.2003 απόφαση μας (ΦΕΚ 106/Β/ 
2.2.2001) που αφορά την τροποποίηση του καταστατικού 
της ανωτέρω Επιχείρησης. 

9. Την 256/2003 απόφαση του Δημοτικού Συμβουλίου 
Τρίπολης με την οποία τροποποιεί την 167/1997 όμοια 
απόφαση του ως προς την σύνθεση και τον αριθμό των 
μελών του Διοικητικού Συμβουλίου της Επιχείρησης το 
οποίο από εννεαμελές γίνεται εντεκαμελές, αποφασίζου¬ 
με: 

Τροποποιούμε την 9175/10.6.1997 απόφαση του Ανα¬ 
πληρωτή Περιφερειακού Διευθυντή Νομού Αρκαδίας 
(ΦΕΚ 544/Β/3.7.1997) ως προς την παράγραφο τρία (3) 
του καταστατικού της επιχείρησης με την επωνυμία: «ΚΕ¬ 
ΝΤΡΟ ΚΑΛΛΙΤΕΧΝΙΚΗΣ ΠΡΑΞΗΣ» ΔΗΜΟΤΙΚΗ ΕΠΙΧΕΙ¬ 
ΡΗΣΗ ΠΟΛΙΤΙΣΤΙΚΗΣ ΑΝΑΠΤΥΞΗΣ ΤΡΙΠΟΛΗΣ ως κατω¬ 
τέρω: 

Η επιχείρηση διοικείται από εντεκαμελές (11 μέλη) Διοι¬ 
κητικό Συμβούλιο που ορίζεται από το Δημοτικό Συμβού¬ 
λιο με τους αναπληρωτές. Στο Διοικητικό Συμβούλιο συμ¬ 
μετέχουν: τρία (3) μέλη αιρετοί εκπρόσωποι του Δήμου 
Τριπόλεως, του ενός προερχομένου από την μειοψηφία. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Ένα (1) μέλος εκπρόσωπος κοινωνικού φορέα της περιο¬ 
χής της πόλης της Τρίπολης του «Συλλόγου Μηχανικών 
Ελεύθερων Επαγγελματιών Νομού Αρκαδίας». Ένα (1) 
μέλος εκπρόσωπος του Υπουργείου Πολιτισμού που θα 
ορίζεται από τον Υπουργό Πολιτισμού (άρθρο 9 παρ. 1 
της Προγραμματικής Σύμβασης Υπουργείου Πολιτισμού 
- Δήμου Τρίπολης). Ένα (1) μέλος εκπρόσωπος των ερ¬ 
γαζομένων στην επιχείρηση, όταν ο αριθμός των απασχο- 
λουμένων είναι μεγαλύτερος των 20 ατόμων. Τα λοιπά μέ¬ 
λη θα είναι δημότες ή κάτοικοι του Δήμου που έχουν πεί¬ 
ρα ή γνώσεις σχετικές με το αντικείμενο της επιχείρησης. 
Αν δεν υπάρχει ο απαιτούμενος αριθμός απασχολουμέ- 
νων στην Επιχείρηση, τη θέση του εκπροσώπου αυτών 
στο Διοικητικό Συμβούλιο θα την καταλαμβάνει ένας ακό¬ 
μη δημότης με πείρα ή γνώσεις σχετικές με το αντικείμε¬ 
νο της Επιχείρησης. 

Κατά τα λοιπά για τη σύσταση της επιχείρησης ισχύουν 
οι 9175/10.6.1997 (ΦΕΚ 544/Β/3.7.1997) και 18326/ 
29.12.2000 (ΦΕΚ 106/Β/2.2.2001) αποφάσεις μας. 

Από τις διατάξεις της παρούσας απόφασης δεν προκα- 
λείται δαπάνη σε βάρος του προϋπολογισμού του Δήμου 
Τρίπολης. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Τρίπολη, 24 Μαρτίου 2003 

Ο Γενικός Γραμματέας Περιφέρειας 
ΑΝΤΩΝΙΟΣ ΜΑΤΣΙΓΚΟΣ 

-Φ- 

Αριθ. 3533 (7) 

Σύσταση νομικού προσώπου δημοσίου δικαίου με την 
επωνυμία «Αθλητικός Οργανισμός Δήμου Μαντινείας» 
στο Δήμο Μαντινείας Νομού Αρκαδίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 1 του Ν. 2539/1997 «Συ¬ 
γκρότηση της Πρωτοβάθμιας Τοπικής Αυτοδιοίκησης» 
(ΦΕΚ244/Α'). 

2. Τις διατάξεις των άρθρων 198, 199, 200 παρ. 1,3 και 
4 και 203 Δημοτικού και Κοινοτικού Κώδικα Π.Δ/τος 
410/1995 (ΦΕΚ Α' 231) 

3. Τις διατάξεις του Ν. 2503/1997 (ΦΕΚ 107/Α/ 
30.5.1997) που αφοράτη Διοίκηση, Οργάνωση, Στελέχω- 
σητης Περιφέρειας ρύθμιση θεμάτων για την Τοπική Αυ¬ 
τοδιοίκηση και άλλες διατάξεις. 

4. Τις διατάξεις του άρθρου 27 του Ν. 2081/1992 με τις 
οποίες προστέθηκε νέο άρθρο 29Ατου Ν. 1558/85 «Κυ¬ 
βέρνηση και Κυβερνητικά Όργανα». 

5. Την 121/2002 απόφαση του Δημοτικού Συμβουλίου 
Μαντινείας που αφορά τη σύσταση στο Δήμο Νομικού 
Προσώπου Δημοσίου Δικαίου με την επωνυμία «Αθλητι¬ 
κός Οργανισμός Δήμου Μαντινείας», αποφασίζουμε: 

1. Συστήνουμε στο δημοτικό διαμέρισμα Νεστάνης του 
Δήμου Μαντινείας Νομού Αρκαδίας Νομικό Πρόσωπο Δη¬ 
μοσίου Δικαίου με την επωνυμία «Αθλητικός Οργανισμός 
Δήμου Μαντινείας». 

2. Σκοπός του Νομικού Προσώπου είναι: 

Α) Η υποστήριξη του Σωματειακού Αθλητισμού. 


Β) Η υποστήριξη και ανάπτυξη του Σχολικού Αθλητι¬ 
σμού. 

Γ) Η υποστήριξη ψυχαγωγικών πολιτιστικών, επιστημο¬ 
νικών, συνεδριακών εκδηλώσεων, Διεθνούς, Εθνικού, Πε¬ 
ριφερειακού, Νομαρχιακού Επιπέδου και φορέων τοπι¬ 
κού χαρακτήρα καθώς και η υποστήριξη ατόμων με ειδι¬ 
κές ανάγκες. 

3. Το Νομικό Πρόσωπο θα στεγασθεί στο δημοτικό κτί¬ 
ριο στο Δημοτικό Διαμέρισμα Νεστάνης. 

4. Πόροι του Νομικού Προσώπου είναι: 

Α) Η ετήσια επιχορήγηση του Δήμου Μαντινείας, που 
δεν θα είναι μικρότερη των 15.000 ΕΥΡΩ. 

Β) Οι διάφορες κρατικές επιχορηγήσεις και 

Γ) Οι εισφορές συλλόγων και ιδιωτών, οι δωρεές, οι κλη¬ 
ρονομιές κ.λπ. 

5. Το Νομικό Πρόσωπο εκπροσωπείται ενώπιον του δι¬ 
καστηρίου και κάθε αρχής από τον Πρόεδρο του Διοικη¬ 
τικού Συμβουλίου και σε περίπτωση που αυτός απουσιά¬ 
ζει ή κωλύεται από τον Αντιπρόεδρο του Συμβουλίου. 

Από τις διατάξεις της παρούσας απόφασης θα προκλη- 
θεί ετήσια δαπάνη ύψους 15.000 ΕΥΡΩ, σε βάρος του 
προϋπολογισμού του Δήμου Μαντινείας. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Τρίπολη, 30 Απριλίου 2003 

Ο Γ ενικός Γ ραμματέας Περιφέρειας 
ΑΝΤΩΝΙΟΣ ΜΑΤΣΙΓΚΟΣ 

-Φ- 

( 8 ) 

Χορήγηση άδειας ασκήσεως επαγγέλματος Κοιν. Λει¬ 
τουργού στην Φιλιππίδου Αικατερίνη του Δημητρίου. 

Ο ΝΟΜΑΡΧΗΣ ΚΑΒΑΛΑΣ 

Με την 14/1251/2003 απόφαση του Νομάρχη Καβάλας 
χορηγείται στην Φιλιππίδου Αικατερίνη του Δημητρίου 
κατοίκου Δήμου Πιερέων (Δ. Δ. Χρυσοκάστρο) άδεια 
ασκήσεως επαγγέλματος ΚΟΙΝΩΝΙΚΟΥ ΛΕΙΤΟΥΡΓΟΥ. 

Με εντολή Νομάρχη 
Ο Προϊστάμενος 
ΣΩΤΗΡΗΣ ΧΑΤΖΗ ΝΙΚΟΛΑΟΥ 

-Φ- 

ΔΙΟΡΙΩΣΕΙΣ ΣΦΑΛΜΑΤΩΝ 

Ο) 

Στην 5920/2003, απόφαση του Γ.Γ. Περ. Κεντρικής Μα¬ 
κεδονίας η οποία δημοσιεύθηκε στο ΦΈ.Κ 301/τ.Β/ 
13.3.2003, γίνεται η εξής διόρθωση: 

Από το λανθασμένο: ΠΡΟΣΩΠΙΚΟ ΠΡΟΣΩΡΙΝΩΝ 
(ΠΡΟΣΩΠΟΠΑΓΩΝ) ΘΕΣΕΩΝ που κατέχονται από μόνιμους 
υπαλλήλους (άρθρα 14,15,16,17 και 18 Ν. 2738/1999). 

Μία (1) θέση ΔΕΙ Διοικητικών με βαθμούς Δ-Α. 

στο ορθό: ΠΡΟΣΩΠΙΚΟ ΠΡΟΣΩΡΙΝΩΝ (ΠΡΟΣΩΠΟΠΑ¬ 
ΓΩΝ) ΘΕΣΕΩΝ που κατέχονται από μόνιμους υπαλλή¬ 
λους (άρθρα 14, 15, 16, 17 και 18 Ν. 2738/1999) 

Μια (1) θέση ΠΕΙ Διοικητικού με βαθμούς Δ-Α. 

(Απάτην Περ. Κεντ. Μακεδονίας) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




